Ngabe-Bugleo

Ngabe-Bugleo estas indiĝena regiono en Panamo, situanta en la okcidento de la lando. Hispane, oni tradicie ĝin skribas kaj prononcas "Ngobe-Bugle". Ĝi estas indiĝena regiono por du indiĝenaj popoloj: bugleo kaj ngabo. Ĝi estis kreita en 1997 surbaze de la teritorioj Bokas-del-Toro, Ĉirikio kaj Veragŭo. Laŭ la stato de 2010 en la regiono vivis 156 747 loĝantoj sur areo de 6 814,2 kvadrataj kilometroj, kio rezultigas loĝdenson de 23 loĝantoj/km².